VARAAIT
Tere tulemast "Varaaita"!
Me jätkame Ilmutuse raamatut käsitlevat õpetussarja "Lõppmäng".
Sel korral on 10. osa.
Ilmutuse raamat on mõeldud lohutuseks ja julgustuseks.
Kõigil aegadel elanud ja kõigil aegadel elavatele kristlastele.
See pole mõeldud õuduse ega lootusetuse külvamiseks,
väljapressimise vahendiks, lõpuaegadel hirmutamiseks.
See on omamoodi lõpuaja kaart, mille tõlgendamine on seda lihtsam,
mida lähemal me oleme lõpuaja sündmustele.
Jeesuse jünger Johannes räägib Ilmutuse raamatus, mida ta nägi,
mis praegu on ja mis hakkab juhtuma- mis varsti hakkab juhtuma.
Ehkki "varsti" on väga suhteline mõiste, võime me oma aega ja ajalugu
jälgides otsustada, umbes millal Jeesus tuleb.
Ilmutuse raamatus on kolm tähtsat seitsmete sarja, millest oleme
rääkinud varasemates osades.
Johannes nägi kuidas Tall - Jeesus- avas seistme pitseriga suletud
lõpuaja raamatu.
Selle viimane pitser avas seitse pasunat, mis tõid Johannese ette
nägemuse lõpuajast.
Viimane pasun kuulutas seitsme vihakarika kallamist maa peale
lõpuaja viimsetel aegadel, vahetult enne kui Jeesus tuleb maa peale
teist korda.
Nagu filmiks Jumala üleloomulik video- või filmikaamera alguses
üldpilti lõpuajast pitserite kaudu, siis see zuumib pasunatele, andes
täpsema pildi lõpuajast ning siis zuumib veel rohkem vihakarikateni,
mis annab väga täpse pildi lõpu lõppajast, viimsest tormist.
Ilmutuse raamatu 14. peatükis, mida me käsitleme, elatakse ajas,
mil 7. pasun on puhunud.
Tegelikult puhus see juba 11. peatükis, Ilmutuse raamat 11:15.
Enne kui pasunakaja kostab maal, on Jumal Jeesuse ja inglite kaudu
kirjeldanud lõpuaja peaosa esitajaid - sünnitav ema, poeglaps, lohe,
esimene ja teine metsaline jne.
11. peatükis ta valmistab lugejaid ja kuulajaid ette viimase pasuna
tähenduse mõistmiseks.
Jeesus nagu ütleks - kas mõistad nüüd, et olud on nii rasked,
jumalatus on nii suur, inimese kurjus on maapeal nii valitsev, et
need 7 vihakarikat, mis varsti välja valatakse, on põhjendatud, õiglased.
See peatükk algab ilmutusega neist, keda Jumal kavatseb kanda läbi
selle hirmsaima lõpuaja ahistuse, mis maailmas tuleb.
Meil oli 7. peatüki juures juttu, et Jumalal on kaks viisi aidata
ahistuses olevat inimest.
Ühe puhul Ta võtab valu ära või inimese ära valu keskelt ja
teise puhul Jumal viib läbi sellest valust ja teeb nii tugevaks, et
ta saab hakkama selle valu keskel.
VARAAIT
Ilmutuse raamatu 14. peatüki alguses kirjutab Johannes:
"Ja ma nägin, ja vaata, Tall seisis Siioni mäel ja ühes temaga
sada nelikümmend neli tuhat, kelledele oli otsaesisele kirjutatud
tema Isa nimi. Ja ma kuulsin häält taevast otsegu hulga vete kohisemist
ja nagu suure müristamise häält; ja hääl, mida ma kuulsin, oli otsegu
kandlelööjate hääl, kes löövad oma kandleid.
Ja nemad laulsid uut laulu aujärje ees ja nende nelja olendi ja
vanemate ees. Ja ükski ei võinud seda laulu õppida kui aga need
sada nelikümmend neli tuhat, kes on ära ostetud ilmamaalt.
Need on need, kes endid ei ole rüvetanud naistega, sest nad on
neitsilikud; need on, kes Talle järgivad, kuhu ta iganes läheb;
need on inimeste seast ära ostetud esianniks Jumalale ja Tallele,
ja nende suust ei ole leitud kavalust; nemad on veatumad."
See on nägemus maa pealt.
See on julgustuseks tagakiusu all kannatavatele Jumala omadele.
Tall seisab Siioni mäel ja koos Temaga on 144 000 Kristusesse
uskuvat pitseriga kinnitatud juuti, kellest oli juttu Ilmutuse raamatu
7. peatükis.
Jumal viib Iisraeli rahva päästetud Jeesusele toetuvad juudid läbi kõige
kohutavama õuduse.
Peatükis 7 neid kirjeldati enne ahistust ja nüüd neid kirjeldatakse
ahistuse ajal, mil Tall kaitseb neid. Ülistuslaul ja pillimäng taevas
kinnitavad Jumala kõigeväelisust ka ahistuse ajal.
Uus viis, mida nad mängivad, viitab pääsemisele.
Ainult nemad maapeal olevatest on õppinud selle viisi suure viha ajal.
Nende puhtus - kas seda võib tõlgendada otseselt või ülekantult?
Ma ise kaldun arvama viimast.
7. peatükis Johannes kuulis, et nad on 12-st Iisraeli hõimust.
Arvudel 12, 7 ja 144 on jõuline sümboolne tähendus.
Arv 7 viitab Jumala täiuslikkusele, arv 12 juudi rahvale ja
144 nende kombinatsioonile.
Teiseks: abiellumist ja abielu on mujal Piiblis kirjeldatud
positiivses valguses.
Abieluvälised suhted ei kuulu Jumalalapse ellu.
VARAAIT
Johannes kirjutab 14. peatüki salmides 6 ja 7:
"Ja ma nägin teist inglit lendavat kesktaeva kohal; sellel oli igavene
evangeelium,et armuõpetust kuulutada neile, kes elavad maa peal, ja
kõigile rahvahõimudele ja suguharu- dele ja keeltele ja rahvastele.
Ja ta ütles suure häälega:"Kartke Jumalat ja andke temale austust,
sest on tulnud tema kohtutund, ja kummardage teda, kes on teinud
taeva ja maa ja mere ja veteallikad!"
Kolm inglit kordasid jälle samu lõpuaja põhiteemasid, mis kerkivad
ka seoses pitserite ja pasunate ja vihakarikatega.
Esimene ingel kuulutas kõigile keeltele, rahvastele ja suguharudele
kuulutatavat evangeeliumi.
Sõna "evangeelium" esineb siin viimast korda kogu Uues Testamendis.
Seda võib näha ka viitena misjonkäsu lõpule vahetult enne koguduse
üles võtmist ja vihakarikate valamist maa peale.
Evangeeliumi sõnum andeksandmisest on püha.
Selle vastuvõtmata jätmine on saatuslik.
Esimene ingel kuulutas evangeeliumi kuulutamise lõppu ja peatset kohut
maa peal.
Elame praegu evangeeliumi levitamise ajal.
Kurb küll, aga maailm on sulgumas ja sulgub suure kiirusega
evangeeliumile.
Info põhjal on vähemalt 52 maal see raamat keelatute nimekirjas.
Üha enam maid sulgub evangeeliumile.
Sellepärast on nüüd aeg viia evangeeliumit kõikjale maailma,
rääkida, et Jeesus päästab. Ja ainult Jeesus päästab.
Varsti pole see enam võimalik.
Johannes jätkab Ilmutuse raamatu 14. ptk 8. salmis:
"Ja veel teine ingel järgnes temale ning ütles: "Langenud, langenud on
suur linn Baabülon, kes omahooruskiima viinaga on jootnud kõiki rahvaid!"
Teine ingel kuulutas Baabüloni hävingut juba juhtunud tõsiasjana.
Seda võib näha prohveteeringuna.
Ehkki vihakarikad on alles ees, on lõpptulemus selge.
Baabüloniga seoses mainitakse ühe asjana hoorust.
Lõpuaja maailma ja kultuuri valitseb Piibli kohaselt pidurdamatu hoorus.
Kui natukegi mõtleme, mil määral lõpuaja kirjeldus sobib meie aja
kultuuriga ja meie aega üldse, pole muud teha, kui paar korda neelatada.
Nimelt igasugune metsik seks on levinud lääne maailma ühiskonnas.
Meie aeg meenutab üha rohkem seda rikutud Baabüloni, millele
saab osaks Jumala karm kohus ja viha.
Johannes jätkab salmides 9-11:
"Ja veel kolmas ingel järgnes neile ning ütles suure häälega:
"Kui keegi kummardab metsalist ja tema kuju ja võtab tema märgi oma
otsaesisele või oma käe peale, siis see saab ka juua Jumala kange viha
viinast, mis segamata on valatud tema viha karikasse ja teda peab
vaevatama tules ja väävlis pühade inglite ees ja Talle ees. Ja nende
valu suits tõuseb üles ajastute ajastuteni; ja ei ole rahu päevad
ega ööd neil, kes kummardavad metsalist ja tema kuju ega neil,
kes vastu võtavad tema märgi."
Kolmas ingel kuulutas kohut metsalise järgijatele.
Metsalise all mõeldakse lõpuaja valitsejat, antikristust, kes
viimsel ajal saab maapeal täie võimuse 3,5 aastaks.
Lõpuaja majandusliku ja religioosse süsteemiga nõustumine tähendab
Ilmutuse raamatu kohaselt Jumala eitamist ja Tema pääste eitamist.
Need on lõpuajal üksteisega üha tihedamalt seotud.
Metsalise, antikristuse kummardami- sega kaasneb teadlik Jumala eitamine
ühel või teisel viisil.
Siin mainitakse hukatust, mis on loodud saatanale ja tema inglitele
ja ka neile, kes teadlikult valivad tema tee.
See on konkreetne koht, konkreetne seisund - mitte vaid võrdluspilt
Jumalast eraldatud olemisest.
Jumala viha mõiste, mis meie ette rullub, tõuseb Jumala õiglusest.
Tema viha kerkib kord kõige jumalatuse ja vale vastu.
Seni pole maapeal Tema viha veel kogetud.
Veel on Ta armuline, veel on Ta armuline oma Poja, Jeesuse Kristuse
ohvri pärast.
Johannes jätkab salmides 12 ja 13:
"Siin on pühade kannatlikkus; siin on need, kes peavad Jumala käske
ja Jeesuse usku!" Ja ma kuulsin häält taevast ütlevat:
"Kirjuta: Õndsad on surnud, kes Issandas surevad nüüdsest peale;
tõesti, ütleb Vaim, nad hingavad oma vaevadest, sest nende teod
lähevad nendega ühes!"
Pühadelt küsitakse kannatlikkust, neilt, kes peavad Jumala käske ja
usuvad Jeesusesse.
Nii saab seda teksti seletada.
See viitab, et ka teised Jeesusesse uskujad on maa peal vähemalt osa
lõpuaja ahistuse ajast, mitte ainult sada nelikümmend neli tuhat juuti.
Mõndade sõnul viitab salm 13 koguduse ülesvõtmisjärgsele
võimalusele pääseda, aga vaid märterluse kaudu.
Nii võttes tähendab Jeesusesse usku- mine suure viha ajal vahetut surma.
See on võimalik.
Johennes jätkab salmides 14-17:
"Ja ma nägin: Vaata, valge pilv ja see, kes pilve peal istus, oli
Inimese Poja sarnane; temal oli kuldpärg peas ja terav sirp käes.
Ja templist väljus teine ingel ning hüüdis suure häälega sellele, kes
istus pilve peal: "Pista sirp sisse ja põima, sest lõikusaeg on tulnud,
maa lõikus on ju valminud!" Ja see, kes istus pilve peal, laskis oma
sirbi käia üle maa, ja maa lõigati paljaks. Ja teine ingel väljus
taeva templist, ja temalgi oli terav sirp käes."
Seitsmes pasun on puhunud, valge pilv ja sellel istuv Inimese Poja
sarnane viitavad Jeesusele.
Tal on võim kogu aeg, olgu meie olud millised tahes.
Tema käes oli terav sirp viljalõikuse jaoks.
Siin koristatakse peagi saaki.
Lõikusena,küpsenud viljana kirjeldatakse ka Piiblis inimesi,
kes usuvad Jeesusesse.
Näiteks räägib Luukas 10. peatüki 2. salmis, et "Lõikust on palju, aga
töötegijaid vähe; seepärast paluge lõikuse Issandat, et ta läkitaks
välja töötegijaid oma lõikusele!"
Matteuse 24. peatükis öeldakse:
"Ja siis ilmub Inimese Poja tunnus- täht taevas, ja siis hakkavad kõik
rahvasuguvõsad maa peal halisema ja näevad Inimese Poja tulevat
taeva pilvede peal suure väe ja auhiilgusega. Ja ta läkitab
oma inglid suure pasunahäälega, ja nad koguvad kokku ta äravalitud
neljast tuulest, ühest taeva otsast teise."
Ma usun, et salmid 14-17 viitavad suurepäraselt kristliku koguduse
ülesvõtmisele enne suurt vihaaega, või seda kõige kohutavamat hetke
lõpuaja vihas.
Lõikuse korjajaks on Kristus ise.
Selle tõlgenduse kohaselt Jeesus võtab kristliku koguduse ära
maa pealt suure ahistuse ajal, mida kirjeldavad Ilmutuse raamatus
seitse pasunat.
Enne vihakarikaid, enne kõige raskemat ahistuse aega, sest Jumal
pole määranud omasid viha jaoks.
Põhjendusi sellele leidub ka mujal Piiblis - Matteuse 24:9-10 ütleb:
"Siis antakse teid viletsusse ja teid tapetakse ja te olete kõigi
rahvaste viha all minu nime pärast. Ja siis taganevad paljud
ja annavad üksteist ära ja vihkavad üksteist."
Piibli kohaselt on Jeesuse uskujaid maa peal ka suure ahistuse ajal.
Kogudust ei võeta täiesti üles enne antikristuse ja suure ahistuse aega.
Tekst ei viita, et vaid juudi rahvas oleks sel ajal maa peal, vaid kõik
Jeesuse järgijad.
Ilmutuse raamatu 7:14 ütleb, et "Need on, kes tulevad suurest
viletsusest ja on oma rüüd pesnud ja oma rüüd valgeks teinud Talle veres!"
Mainitakse ka tugevalt viimset pasunat.
Esimene kiri korintlastele, ptk 15 salmid 51 ja 52 ütlevad:
"Vaata, ma ütlen teile saladuse: me kõik ei lähe magama, aga me kõik
muutume, äkitselt ühe silmapilguga, viimse pasuna hüüdes. Sest pasun
hüüab ja surnud tõusevad üles kadumatutena ja me muutume."
Kirjas tessalooniklastele Issand ütleb, et "me ütleme teile Issanda
sõnaga, et meie, kes elame ja üle jääme Issanda tulemiseni, ei jõua
mitte ette neist, kes on läinud magama; sest et Issand ise tuleb
taevast alla sõjahüüuga, peaingli hääle ning Jumala pasunaga, ja
Kristuses surnud tõusevad üles esmalt; selle järel kistakse meid,
kes elame ja üle jääme, ühtlasi nendega pilvede peal Issandale vastu
üles õhku, ja nõnda me saame olla ikka ühes Issandaga."
Paulus lisab veel: "Kinnitage nüüd üksteist nende sõnadega!"
Issand tuleb taevast alla ja ta korjab nagu sirp maa lõikust,
Jeesusesse uskuvad inimesed, maa pealt.
Kui Issand tuleb, kaasneb sellega tohutu lärm, see pole vaikne,
see pole salajane tulek.
Sellega kaasneb tohutu lärm: sõjahüüd, Jumala viimane pasun,
usus surnud tõusevad üles esmalt ja me muutume ja meid tõmmatakse
üles pilvedesse Jeesusele vastu.
See ei toimu salaja, vaid tohutu lärmiga.
Kogudus võetakse üles Jeesusele vastu, kui kõige kohutavam aeg
on tulemas maa peale.
VARAAIT
Ilmutuse raamatu 14 ptk. salmides 18, 19 ja 20 kirjutab Johannes:
"Ja veel teine ingel väljus altarist, ja temal oli võimus tule üle. Ja ta
hüüdis suure häälega sellele, kellel oli terav sirp käes, ning ütles:
"Pista sisse oma terav sirp ja lõika maha maa viinapuu tarjad, sest
selle kobarad on küpsed!" Ja ingel laskis käia oma sirbi üle maa ja
lõikas maa viinamäe paljaks ja viskas marjad Jumala kange viha suure
surutõrde. Ja surutõrt sõtkuti väljaspool linna, ja tõrrest jooksis
verd välja hobuste valjastest saadik tuhat kuussada vagu maad!"
Siin on jõuline pilt Jumala kohtust selle tegelikkuses.
Jumala viha surutõrs.
See lõikus erineb eelmisest nagu öö päevast.
Siin ei korjata vilja, vaid viinamarju.
Sama pilti kasutatakse ka näiteks Jesaja raamatus.
Jesaja 63:3: "Mina sõtkusin surutõrt üksinda..."
Surutõrre sõtkumine on Piiblis Jumala kohtuotsuse täideviimise võrdlus.
Surutõrres sõtkuti viinamarju, mahl lasti valguda renni kaudu nõudesse.
Siin kirjeldatakse Jumala viha välja- valamist 7 vihakarikana maa peale.
See kirjeldab lõpuaja verevalamist ja antikristuse riigi tulekut.
On raske kujutleda ligi meetrikõrgust veremerd, mis ulatuks enam kui
3000 kilomeetri suurusele alale.
On see konkreetne või kujundlik?
Üks võimalus on tõlgendada seda jõulise pildina maailma ajaloo
suurimast verevalamisest.
Kummas seltskonnas sina oleksid - kas tõused õhku Jeesusele vastu
või satud igavesse eraldatusse Jumalast?
Nüüd on aeg valida, nüüd on aeg otsustada, nüüd on aeg kutsuda
Jeesus oma elu Issandaks ja vabastajaks.
Ma ei tea, milliste mõtetega sa oled seda saadet vaadanud,
aga Jumal tahab tulla sinu ellu, Jumal tahab anda sulle andeks kõik
sinu patud ja Jumal tahab võtta sind taevasse, võtta sind enda juurde.
Ükskõik, mis maa peal juhtub, on Jumala lastele varutud osa taevas.
Kas sa usud Jeesusesse?
Võid kutsuda Teda oma ellu ja olla kindel selles, et Jeesus viib kohale.
Aitähh, et olid vaatamas, me jätkame taas kahe nädala pärast!
Seniks nägemist!
Kui sa tahad toetada kristlikku teletööd, vaata www.tv7.ee
Jumal õnnistagu sind rohkelt!
Tõlge: Ülle Kapanen